

**ΑΝΑΘΕΩΡΗΣΗ ΚΑΙ ΤΡΟΠΟΠΟΙΗΣΗ ΤΩΝ ΠΟΛΕΟΔΟΜΙΚΩΝ ΖΩΝΩΝ   
ΤΗΣ ΔΗΛΩΣΗΣ ΠΟΛΙΤΙΚΗΣ ΣΤΗΝ ΚΟΙΝΟΤΗΤΑ ΚΑΤΩ ΔΡΥ  
(Α ΦΑΣΗ ΑΝΑΘΕΩΡΗΣΗΣ)**

Στα πλαίσια της εξαγγελίας του Υπουργείου Εσωτερικών για αναθεώρηση/ τροποποίηση των Πολεοδομικών Ζωνών στην ύπαιθρο σύμφωνα με το άρθρο 18Α(5) του περί Πολεοδομίας και Χωροταξίας Νόμου, το **Κοινοτικό Συμβούλιο Κάτω Δρυ**, προσκαλεί τους κατοίκους της κοινότητας και άλλους ενδιαφερομένους σε **Ανοικτή/ Παγκοινοτική Συγκέντρωση**, η οποία θα πραγματοποιηθεί στις 25 Μαρτίου 2023, Σάββατο και ώρα 16:00 στην αίθουσα του αναπαλαιωμένου Δημοτικού Σχολείου Κάτω Δρυ, Στυλιάνειο .

Στόχος της Συγκέντρωσης είναι η ενημέρωση του κοινού για την αναθεώρηση των Πολεοδομικών Ζωνών και η διατύπωση σχετικών απόψεων/ εισηγήσεων που θα συμβάλουν στη διαμόρφωση του Αιτήματος του Κοινοτικού Συμβουλίου.

Ο κάθε ενδιαφερόμενος θα μπορεί να εκφράσει απόψεις/ εισηγήσεις / σχετικά με τις Πολεοδομικές Ζώνες της κοινότητας στο ειδικά διαμορφωμένο Έντυπο που ακολουθεί. Σε περίπτωση που οι απόψεις / εισηγήσεις αφορούν σε τροποποίηση Ζώνης συγκεκριμένου τεμαχίου ή περιοχής, θα πρέπει να αναφέρεται ο αριθμός/οι τεμαχίου/ων και το Φύλλο/Σχέδιο ή ο αριθμός εγγραφής, καθώς και η αιτούμενη Ζώνη. Επίσης, μαζί με το Έντυπο μπορεί να επισυναφθεί σχετικό σχέδιο/χάρτης. Οι απόψεις / εισηγήσεις , θα αξιολογηθούν και θα ληφθούν υπόψη στη διαμόρφωση του τελικού Αιτήματος που θα υποβάλει το Κοινοτικό Συμβούλιο.

Το Συμπληρωμένο Έντυπο μπορεί να παραδοθεί κατά την ημέρα της Συγκέντρωσης ή εναλλακτικά μπορεί να αποσταλεί στο ηλεκτρονικό ταχυδρομείο symvoulio.katodrys@cytanet.com.cy, ή να παραδοθεί στα Γραφεία του Κοινοτικού Συμβουλίου μέχρι τις 28 Απριλίου 2023.

Για όσους δεν θα μπορέσουν να παρευρεθούν , μπορούν να στείλουν τις εισηγήσεις / προτάσεις τους, οι οποίες να είναι επαρκώς αιτιολογημένες / τεκμηριωμένες ηλεκτρονικά. email: symvoulio.katodrys@cytanet.com.cy, μέχρι τις 28 Απριλίου 2023.

Εκ του Κοινοτικού Συμβουλίου Κάτω Δρυ  
14/3/2023





**Αναθεώpηση Πολεοδομικών Ζωνών στην Κοινότητα Κάτω Δρυ Υποβολή ατομικού αιτήματος αναθεώρησης/τροποποίησης προς το Κοινοτικό Συμβούλιο Κάτω Δρυ**

Ονοματεπώνυμο …………………………………………………

Διεύθυνση διαμονής ………………………………………………..

Αριθμός Τηλεφώνου ………………………………………………….

Ημερομηνία: ……………………………………………………………

Προς , Πρόεδρο και Μέλη Κοινοτικού Συμβουλίου Κάτω Δρυ

Κύριοι/α,  
Με την παρούσα αιτούμαι όπως το τεμάχιο γης μου με αρ......... του Φ/ΣΧ ……………………στην περιοχή ……………………………………………… που σήμερα βρίσκεται στην Πολεοδομική Ζώνη…………………………… ενταχθεί στην Πολεοδομική Ζώνη …………………………………………….

Οι λόγοι που ζητώ να ενταχθεί το τεμάχιο μου στην Πολεοδομική

Ζώνη ……………………………………………..ειναι οι εξής:

1………………………………………………………………………………………………………..

2 …………………………………………………………………………………………………………

3 …………………………………………………………………………………………………………

Για εύκολη αναφορά σας επισυνάπτω χωρομετρικό σχέδιο όπου με κόκκινο/μπλε χρώμα φαίνεται το δικό μου τεμάχιο γης .

Σας ευχαριστώ εκ των προτέρων.

Με εκτίμηση,

…………………………………..

